Astra – Dinamo şi Craiova – Viitorul Tg. Jiu sunt semifinalele Cupei României.
Marţi au fost trase la sorţi semifinalele din Cupa României. Astra – Dinamo şi U Craiova – Viitorul Pandurii Târgu Jiu sunt meciurile din penultimul act. Turul este programat pe 13-15 aprilie, în timp ce returul pe 11-13 mai.
Astra cu Dinamo și Universitatea Craiova cu Viitorul Pandurii se vor lupta în dublă manșă pentru accederea în finală.Sala "Nicolae Dobrin", de la Casa Fotbalului, a găzduit marți dimineață tragerea la sorți pentru semifinalele Cupei României la fotbal masculin.În semifinalele Cupei României, ediția 2020-2021, s-au calificat trei formații din Liga 1, Dinamo, Astra și Universitatea Craiova, și una din Liga 2, Viitorul Pandurii Tg. Jiu.Tragerea la sorți s-a efectuat fără capi de serie, rezultând următoarele dueluri: Astra – Dinamo și Universitatea Craiova – Viitorul PanduriiJocurile din cadrul semifinalelor se desfăşoară în sistem tur – retur, prima echipă extrasă fiind organizatoare a jocului tur.La jocurile disputate în manşă dublă, dacă după disputarea celor două jocuri egalitatea se menţine (la puncte şi golaveraj), golurile marcate în deplasare contează dublu, fiind declarată câştigătoare echipa cu cel mai bun golaveraj. Dacă egalitatea persistă, se va trece la două reprize de prelungiri de câte 15 minute și, dacă este necesar, la executarea loviturilor de departajare.Semifinalele Cupei României, ediția 2020/2021, vor avea loc astfel: turul în perioada 13-15 aprilie, iar returul va fi în perioada 11-13 mai.